section_heading: Sudjelovanje na natjecanjima
paragraph_text: Orijentacijski klub „Vihor“ godišnje nastupa na nešto više od 30 natjecanja u Hrvatskoj i još toliko u inozemstvu. Na svakom natjecanju nastupa pod svojim imenom i natjecatelji nastupaju u dresovima kluba. Unutar kluba nalaze se i reprezentativci Hrvatske u orijentacijskom trčanju, orijentaciji na brdskim biciklima i preciznoj orijentaciji. Njihovi nastupi prate se kroz Zagrebački športski savez (Savez sportova grada Zagreba), Planinarski savez Zagreba, Hrvatski orijentacijski savez i Hrvatski olimpijski odbor.